RAPORT AL COMISIEI CĂTRE PARLAMENTUL EUROPEAN ȘI CONSILIU PRIVIND FONDUL DE GARANTARE ȘI GESTIONAREA ACESTUIA ÎN 2011 /* COM/2012/0399 final */





CUPRINS 1........... Introducere..................................................................................................................... 3 2........... Situația financiară a fondului la 31 decembrie 2011........................................................ 3 2.1........ Fluxurile financiare ale fondului........................................................................................ 3 2.2........ Tranzacții semnificative.................................................................................................. 5 2.3........ Tranzacție semnificativă după data de raportare............................................................. 6 2.4........ Prezentarea conturilor..................................................................................................... 6 2.4.1..... Bazele pregătirii.............................................................................................................. 6 2.4.2..... Modificări ale politicii contabile....................................................................................... 6 2.4.3..... Impactul modificărilor politicii contabile........................................................................... 7 2.4.4..... Situația financiară preconsolidată a Fondului de garantare la 31 decembrie 2011............ 7 2.4.5..... Fondul de garantare: bilanțul preconsolidat.................................................................... 7 2.4.6..... Fondul de garantare: contul de rezultate patrimoniale preconsolidat................................ 10 3........... Plățile din și către fond............................................................................................... 10 3.1........ Temeiul juridic pentru plățile din bugetul general către fond........................................... 11 3.2........ Plăți efectuate în cursul exercițiului financiar din bugetul general și la bugetul general... 11 3.2.1..... Provizionarea fondului................................................................................................... 11 3.2.2..... Dobânzi din investirea activelor lichide ale fondului......................................................... 11 3.2.2.1.. Politica de investiții...................................................................................................... 11 3.2.2.2.. Randamentul................................................................................................................. 12 3.2.2.3.. Venituri din operațiuni financiare.................................................................................. 12 3.2.2.4.. Cheltuieli cu operațiunile financiare.............................................................................. 13 4........... Datoriile Fondului......................................................................................................... 13 4.1........ Plăți în caz de nerespectare a obligațiilor de plată....................................................... 13 4.2........ Remunerația BEI........................................................................................................ 14 RAPORT AL COMISIEI CĂTRE PARLAMENTUL EUROPEAN ȘI CONSILIU PRIVIND FONDUL DE GARANTARE ȘI GESTIONAREA ACESTUIA ÎN 2011 1. Introducere Regulamentul (CE, Euratom) nr. 480/2009 al Consiliului din 25 mai 2009 (versiune codificată)[1] instituie Fondul de garantare pentru acțiuni externe (denumit în continuare „fondul”) pentru rambursarea creditorilor Uniunii în cazul neîndeplinirii obligațiilor de plată de către beneficiarii unor împrumuturi acordate sau garantate de către Uniunea Europeană. În conformitate cu articolul 7 din regulament, Comisia a încredințat Băncii Europene de Investiții (BEI) gestiunea financiară a fondului, în cadrul unui acord semnat între Comunitate și BEI la Bruxelles, la 23 noiembrie 1994, și la Luxemburg, la 25 noiembrie 1994 (denumit în continuare „acordul”). Potrivit articolului 8 alineatul (2) din acord, până la data de 1 martie a fiecărui an, BEI trebuie să transmită Comisiei un raport anual privind situația fondului și gestionarea acestuia (denumit în continuare „Situația rezultatelor financiare”), precum și situația financiară a fondului pentru anul precedent (denumită în continuare „Situația financiară a fondului”). Mai multe detalii privind raportul pe anul 2011 se pot găsi în documentul de lucru al serviciilor Comisiei. În plus, în conformitate cu articolul 8 din regulament, Comisia trebuie să înainteze Parlamentului European, Consiliului și Curții de Conturi un raport privind situația fondului și gestionarea acestuia pentru fiecare exercițiu financiar până la data de 31 mai a exercițiului financiar următor. 2. Situația financiară a fondului la 31 decembrie 2011 Situația financiară a fondului este reprezentată de suma tuturor fluxurilor financiare începând de la înființarea fondului, din 1994. 2.1. Fluxurile financiare ale fondului Situația financiară a fondului este prezentată în conformitate cu Standardele Internaționale de Raportare Financiară (IFRS), la încheierea exercițiului financiar 2011. Valoarea totală a fondului era de 1 756 205 156,06 EUR (a se vedea secțiunea 3 din documentul de lucru al serviciilor Comisiei: Situația financiară a fondului la 31 decembrie 2011, comunicată de BEI). Această sumă reprezintă valoarea fluxurilor de la crearea fondului: Fondul de garantare || Totalul la 31.12.2011 || Totalul la 31.12.2010 || Modificare Plăți efectuate din buget către fond || 3 384 734 500,00 || 3 124 564 500,00 || 260 170 000,00 Rezultatele nete ale exercițiilor succesive || 802 354 046,04 || 760 201 245,08 || 42 152 800,96 Sumele recuperate ca urmare a nerespectării obligațiilor de plată aferente plăților efectuate din fond || 576 705 008,19 || 576 705 008,19 || 0,00 Alte conturi creditoare (inclusiv comisioanele de administrare ale BEI) || 770 809,98 || 747 058,18 || 23 751,80 Comisioane percepute pentru sume recuperate cu întârziere (în 2002) || 5 090 662,91 || 5 090 662,91 || 0,00 Resursele utilizate ale fondului || (477 860 856,19) || (477 860 856,19) || 0,00 Rambursări succesive către buget (inclusiv rambursări excepționale către buget datorate aderării unor noi state membre) || (2 501 391 526,79) || (2 501 391 526,79) || 0,00 Ajustarea evaluării portofoliului conform evaluării IFRS || (34 197 488,08) || (1 845 165,61) || (32 352 322,47) Valoarea contabilă a fondului || 1 756 205 156,06 || 1 486 210 925,77 || 269 994 230,29 Valoarea contabilă a fondului a crescut cu circa 270 de milioane EUR în 2011. Acest lucru se explică prin: în privința creșterii · contribuția de la buget (suma de provizionare) de 260,17 milioane EUR, pentru ajustarea fondului până la suma-țintă reprezentând 9%; · veniturile nete din operațiuni financiare s-au cifrat la 42,15 milioane EUR; în privința scăderii · valoarea portofoliului a scăzut cu 32,3 milioane EUR din cauza volatilității prețurilor în contextul crizei financiare; · valoarea fondului a scăzut, de asemenea, cu 0,024 milioane EUR în contextul creșterii corespunzătoare a comisioanelor de administrare plătite către BEI. 2.2. Tranzacții semnificative (1) În ianuarie 2011, contribuția de la buget către fond a fost calculată conform articolelor 3 și 5 din regulament: Articolul 3 din regulament[2] prevede pentru fond suma-țintă de 9% din totalul obligațiilor de capital neachitate care decurg din fiecare operațiune, majorată cu dobânda datorată și neachitată. Articolul 5 din regulament prevede că suma care urmează să fie transferată de la buget la fond în anul n + 1 se calculează, la începutul anului n, ca diferența dintre suma-țintă și valoarea activelor nete ale fondului la sfârșitul exercițiului n - 1. Pentru ajustarea fondului la ținta de 9% din totalul obligațiilor de capital datorate și neachitate, în bugetul pe 2012 s-a introdus suma de 260,17 milioane EUR drept contribuție la fond. La 31.12.2010, suma-țintă era de 1 745,63 milioane EUR, corespunzând țintei de 9% din totalul operațiunilor garantate restante (de 19 395,86 milioane EUR). Diferența dintre suma-țintă și activele nete ale fondului, de 1 485,46 milioane EUR, era de 260,17 milioane EUR la 31.12.2010. Această sumă a fost cerută pentru provizionarea fondului în 2012 și a fost aprobată de Consiliu și de Parlamentul European în noiembrie 2011. Ea a fost ulterior recunoscută drept creanță bugetară a fondului. (2) La 28.02.2011, s-a transferat de la buget către fond suma de 138,88 milioane EUR, corespunzătoare provizionării pentru 2011 (a se vedea detaliile la punctul 3.2.1, „Provizionarea fondului”). 2.3. Tranzacție semnificativă după data de raportare La 20 februarie 2012, s-a transferat de la buget către fond suma de 260,17 milioane EUR, corespunzătoare provizionării pentru 2012. 2.4. Prezentarea conturilor Întrucât Comisia a hotărât ca prezentarea conturilor sale să se efectueze conform unor noi norme contabile bazate pe principiile IPSAS[3]/IFRS, situațiile financiare preconsolidate ale fondului au fost, de asemenea, întocmite în conformitate cu respectivele principii, astfel cum este explicat în documentul de lucru al serviciilor Comisiei. 2.4.1. Bazele pregătirii Situația financiară a fondului a fost pregătită în conformitate cu normele contabile adoptate de contabilul Comisiei Europene, în special cu „Norma contabilă 11 – Activele și pasivele financiare”[4]. 2.4.2. Modificări ale politicii contabile În situația financiară pe 2011, fondul și-a schimbat politica contabilă în privința contribuțiilor. Conform politicii contabile anterioare, aplicate până la 31 decembrie 2010, contribuțiile erau recunoscute sau derecunoscute în bilanțul contabil al fondului la data primirii sau efectuării plăților de la sau către Comisia Europeană. Conform noii politici contabile, aplicate de la 1 ianuarie 2011, contribuțiile se recunosc sau se derecunosc în bilanțul contabil al fondului la data când devin scadente, conform articolelor 3, 4, 5 și 6 din regulament. Această modificare a politicii contabile în privința contribuțiilor furnizează mai multe informații pertinente privind bilanțul contabil al fondului, întrucât deciziile de alimentare a Fondului de garantare adoptate și publicate reprezintă cheltuieli obligatorii din bugetul general al Uniunii Europene[5]. Schimbarea politicii contabile s-a aplicat retroactiv, iar informațiile comparative au fost ajustate corespunzător. Schimbarea politicii contabile duce la următoarele modificări ale bilanțului contabil: Creșterea activelor circulante – contribuții de primit până la 260 170 000 EUR (cifre comparative cu 2010: creșterea activelor circulante – contribuții de primit până la 138 880 000 EUR) Creșterea contribuțiilor alocate, dar încă neachitate până la 260 170 000 EUR (cifre comparative 2010: creștere cu 138 880 000 EUR). 2.4.3. Impactul modificărilor politicii contabile Modificările nu au nici un impact asupra contului de rezultat patrimonial sau asupra calculării provizioanelor. 2.4.4. Situația financiară preconsolidată a Fondului de garantare la 31 decembrie 2011 Se pregătește o situație financiară preconsolidată a fondului, pentru a include operațiunile contabile care nu intră în situația financiară a fondului pregătită de BEI (a se vedea documentul de lucru al serviciilor Comisiei). Necesitatea de a include astfel de operațiuni este consecința seriei succesive de neîndepliniri ale obligațiilor de plată apărute de la înființarea fondului. Dacă beneficiarul unei operațiuni de împrumut garantate de fond se află în situația de a nu-și respecta obligațiile de plată, bilanțul preconsolidat trebuie să includă arieratele datorate plus dobânzile cumulate aferente întârzierilor de plată, precum și alte conturi de regularizare[6], până la rambursarea completă a sumelor datorate fondului. Astfel, la finele exercițiului financiar, se va obține o serie completă de situații financiare pentru fond, care vor fi integrate în bilanțul consolidat al UE. La 31.12.2011, nu exista nicio nerespectare a obligațiilor de plată. Prin urmare, suma totală indicată în bilanțul preconsolidat se ridică la 1 756 205 156,06 EUR. Notele prezintă în detaliu principalele schimbări survenite în prezentarea conturilor, permițând astfel realizarea unei comparații cu cifrele din situația financiară a BEI, prezentată în documentul de lucru al serviciilor Comisiei. 2.4.5. Fondul de garantare: bilanțul preconsolidat Bilanțul preconsolidat constă din pregătirea unui bilanț contabil în vederea consolidării lui în cadrul situațiilor financiare consolidate ale UE. Principalele modificări sunt explicate în notele la bilanț. Bilanț: active în EUR || 2011 || 2010 ACTIVE CIRCULANTE || || Investiții pe termen scurt || 1 194 552 654,14 || 1 153 319 651,66 Portofoliul activelor disponibile pentru vânzare – costuri || 1 206 885 759,50 || 1 134 968 726,10 Portofoliul activelor disponibile pentru vânzare – diferență actuarială || 913 066,98 || (1 355 359,96) Portofoliul activelor disponibile pentru vânzare – ajustare la valoarea justă || (34 189 857,13) || (1 888 129,14) Portofoliul activelor disponibile pentru vânzare – acumulări || 20 943 684,79 || 21 594 414,66 Creanțe pe termen scurt || 260 170 000,00 || 138 880 000,00 Altele || 260 170 000,00 || 138 880 000,00 Numerar și echivalente de numerar || 301 482 501,92 || 194 011 274,11 Conturile operațiunilor curente || 1 340 446,23 || 1 426 322,04 Depozite pe termen scurt – valoare nominală || 299 600 000,00 || 123 637 000,00 Dobânzi acumulate la depozitele pe termen scurt || 542 055,69 || 155 055,48 Alte echivalente de numerar - costuri || || 68 708 475,06 Dobânzi acumulate la alte echivalente de numerar || || 84 421,53 || || Total active curente || 1 756 205 156,06 || 1 486 210 925,77 || || TOTAL || 1 756 205 156,06 || 1 486 210 925,77 Bilanț contabil: pasive în EUR || 2011 || 2010 || || A. CAPITAL PROPRIU || || Capital (Fondul de garantare) || 987 277 788,12 || 623 172 973,21 Contribuții plătite în || 727 107 788,12 || 484 292 973,21 Contribuții alocate în || 260 170 000,00 || 138 880 000,00 Rezerve || (34 197 488,08) || (1 845 165,61) Prima aplicare – rezervă de valoare justă || (7 630,95) || 42 963,53 Variația valorii juste a activelor disponibile pentru vânzare || (34 189 857,13) || (1 888 129,14) Excedent/deficit acumulat || 760 201 245,08 || 821 618 687,47 Rezultate reportate || 760 201 245,08 || 821 618 687,47 Rezultatul economic al exercițiului || 42 152 800,96 || 42 517 372,53 Total capital propriu || 1 755 434 096,22 || 1 485 463 867,60 || || DATORII CURENTE || || Conturi creditoare || 770 809,98 || 747 058,17 Altele || 770 809,98 || 747 058,17 Total datorii curente || 770 809,98 || 747 058,17 || || TOTAL || 1 756 205 156,06 || 1 486 210 925,77 Note privind bilanțul: · „Creanțe pe termen scurt/altele” cuprinde suma provizionată pentru 2012, care trebuie achitată din bugetul UE către fond la începutul anului 2012. Rubrica poate include și valoarea resurselor fondului la care se face apel din când în când, inclusiv capitalul, dobânzile și penalitățile datorate bugetului Uniunii Europene ca urmare a eliberării garanției fondului; · diferența dintre „excedentul acumulat” la capitaluri proprii și situația financiară a fondului, prezentată în documentul de lucru al serviciilor Comisiei, se explică prin rambursările succesive către fond a resurselor utilizate și a penalităților; · rubrica „Conturi creditoare/altele” include, în 2011, comisionul de administrare al BEI, onorariile de audit și regularizarea cheltuielilor de recuperare datorate BEI în urma plății penalităților datorate fondului; · în 2011 și 2010, Comisia nu a înregistrat nicio depreciere a titlurilor de obligațiuni suverane și a titlurilor de obligațiuni suverane garantate din portofoliul fondului. Nu s-au înregistrat deprecieri ale titlurilor de obligațiuni grecești suverane și suverane garantate pe care le deține; · expunerea fondului la riscul suveran UE defalcat pe țări se găsește în documentul de lucru al serviciilor Comisiei. 2.4.6. Fondul de garantare: contul de rezultate patrimoniale preconsolidat La fel ca și în cazul bilanțului, contul de rezultate patrimoniale preconsolidat este pregătit în vederea includerii în situațiile financiare consolidate ale UE. Principalele ajustări sunt explicate în nota la contul de rezultate patrimoniale preconsolidat. Contul de rezultate patrimoniale consolidat în EUR || 2011 || 2010 || || Venituri din operațiuni financiare || 44 976 268,71 || 43 367 717,93 Venituri din dobânzi || || Venituri din dobânzi aferente numerarului și echivalentelor de numerar || 4 118 369,38 || 1 359 361,52 Venituri din dobânzi aferente activelor disponibile pentru vânzare || 40 771 673,71 || 40 351 233,09 Alte venituri din dobânzi || 86 225,62 || 80 574,54 Venituri din vânzarea activelor disponibile pentru vânzare || || 1 576 548,78 Cheltuieli cu operațiunile financiare || (2 823 717,61) || (850 345,40) Pierderi realizate din vânzarea activelor disponibile pentru vânzare || (1 940 019,61) || Alte cheltuieli financiare || (883 448,14) || (850 345,40) Din care: comisioane de administrare || (739 809,98) || (715 037,50) Surplus din activități altele decât cele de exploatare || 42 152 800,96 || 42 517 372,53 || || Rezultatul economic al exercițiului || 42 152 800,96 || 42 517 372,53 Notă la contul de rezultate patrimoniale preconsolidat: Rubrica „Alte cheltuieli financiare” include comisionul de administrare al BEI, onorariile de audit și regularizarea cheltuielilor de recuperare datorate BEI în urma plății penalităților datorate fondului. 3. Plățile din și către fond În această secțiune, sunt explicate fluxurile financiare care intră sau care ies din fond. 3.1. Temeiul juridic pentru plățile din bugetul general către fond Regulamentul a fost modificat în 2007[7], pentru a asigura utilizarea mai eficientă a resurselor bugetare, prin provizionarea fondului pe baza sumelor constatate ca fiind aferente operațiunilor restante de garantare a împrumuturilor. Suma-țintă reprezintă 9% din soldul împrumuturilor și al împrumuturilor garantate, inclusiv toate tipurile de operațiuni vizate (împrumuturi BEI, AMF și Euratom) în afara UE. Diferența dintre suma-țintă și valoarea activelor nete ale fondului va duce la alimentarea fondului de la linia bugetară 01040114 („Provizionarea Fondului de garantare”) sau la plăți efectuate de la fond către buget, în cazul unui excedent. Suma disponibilă pentru alimentarea fondului este asigurată din linia bugetară 01040114 („Provizionarea Fondului de garantare”) inclusă la rubrica 4 („Relații externe”). 3.2. Plăți efectuate în cursul exercițiului financiar din bugetul general și la bugetul general 3.2.1. Provizionarea fondului Pe baza operațiunilor garantate restante care, la 31.12.2009, se cifrau la 16 360,73 milioane EUR, în linia bugetară 01040114 („Provizionarea Fondului de garantare”), a fost introdusă o sumă de 138,88 milioane EUR în situația cheltuielilor din bugetul general al Uniunii Europene pe anul 2011. Această sumă a fost plătită într-o singură tranșă de la buget către fond, la 28 februarie 2011. 3.2.2. Dobânzi din investirea activelor lichide ale fondului 3.2.2.1. Politica de investiții Activele lichide ale fondului sunt investite în conformitate cu principiile de gestionare prevăzute în anexa la acord, astfel cum a fost modificat prin Acordul suplimentar nr. 1 din 17/23 septembrie 1996, Acordul suplimentar nr. 2 din 26 aprilie/8 mai 2002, Acordul suplimentar nr. 3 din 25 februarie 2008 și Acordul suplimentar nr. 4 din 9 noiembrie 2010. În consecință, 20% din fond trebuie să facă obiectul unor investiții pe termen scurt (până la un an). Aceste investiții includ titluri de valoare cu rată variabilă, indiferent de data scadenței, și titluri de valoare cu rată fixă, cu o durată restantă până la scadență de maximum un an, indiferent de scadența lor inițială. Acest lucru se datorează faptului că titlurile de valoare cu rată fixă sunt rambursabile la 100% din valoarea lor nominală la sfârșitul ciclului de viață, în timp ce titlurile de valoare cu rată variabilă pot fi vândute în orice moment la un preț apropiat de 100%, indiferent de scadența lor reziduală. Pentru a menține echilibrul între diferitele instrumente care asigură lichiditatea cerută, un minimum de 100 de milioane EUR este păstrat în plasamente monetare, în special în depozite bancare. Lista băncilor autorizate să accepte depozite este stabilită de comun acord de Comisie și BEI. Lista a făcut obiectul unor revizuiri periodice, în funcție de schimbările în ceea ce privește ratingul băncilor. Toate băncile dețin un rating Moody’s de cel puțin P1 pentru investițiile pe termen scurt sau un rating echivalent Standard & Poor’s sau Fitch. Plasamentele făcute la aceste bănci sunt reglementate de norme destinate să asigure un randament competitiv și să evite concentrarea riscurilor. 3.2.2.2. Randamentul Într-un mediu economic defavorabil, fondul a avut un randament absolut de +0,7157%. În 2011, piețele financiare au fost influențate în principal de criza continuă a datoriei suverane din Europa. Condițiile de pe piețele financiare s-au deteriorat puternic pe durata verii, în contextul îngrijorărilor legate de datoria suverană a zonei euro, în pofida discuțiilor despre prelungirea mecanismului de salvare al UE, a instituirii unui mecanism permanent de criză la mijlocul anului 2013 (devansat între timp până la mijlocul lui 2012) și a eforturilor considerabile de rezolvare a problemelor financiare ale Greciei. Primele de risc și ratele dobânzilor pentru obligațiunile de stat au crescut în 2011, în special pentru țările aflate la periferia zonei euro. Drept consecință, performanța fondului a fost foarte volatilă pe parcursul anului și a fost puternic afectată de incertitudinea și de volatilitatea care au dominat piețele financiare. Performanța portofoliului a fost mai mică cu 138,85 puncte de bază față de nivelul de referință[8] (pentru mai multe detalii, a se vedea secțiunea 2.4, „Performanța”, din documentul de lucru al serviciilor Comisiei), în special din cauza scăderii valorii de piață a obligațiunilor grecești din portofoliu[9]. 3.2.2.3. Venituri din operațiuni financiare În 2011, dobânzile generate de numerar și echivalentele de numerar, precum și de conturile curente ale fondului și de titlurile de valoare se ridicau la 44 976 268,71 EUR, defalcate după cum urmează: Descriere: || 2011 || 2010 Venituri din dobânzi aferente numerarului și echivalentelor de numerar || 4 118 369,38 || 1 359 361,52 dobânzi aferente depozitelor pe termen scurt || 3 797 877,59 || 1 253 213,48 modificarea dobânzilor acumulate aferente depozitelor pe termen scurt || 302 578,68 || 91 363,69 dobânzi aferente conturilor curente || 17 913,11 || 14 784,35 Venituri din dobânzi aferente activelor disponibile pentru vânzare || 40 771 673,71 || 40 351 233,09 dobânzi aferente portofoliului de active disponibile pentru vânzare || 41 853 323,85 || 39 633 686,93 modificarea dobânzilor acumulate aferente portofoliului de active disponibile pentru vânzare || (650 729,87) || 1 396 474,35 primă/reducere || (430 920,27) || (678 928,19) Venituri din activități de împrumuturi de titluri de valoare || 86 225,62 || 80 574,54 Venituri din vânzarea activelor financiare || - || 1 576 548,78 Dobânzi obținute din plasamentele financiare ale disponibilităților fondului || 44 976 268,71 || 43 367 717,93 Dobânzile percepute sunt înregistrate în rezultatele exercițiului financiar. 3.2.2.4. Cheltuieli cu operațiunile financiare Cheltuielile cu operațiunile financiare s-au cifrat la (2 823 717,61 EUR), dintre care (1 940 019,61 EUR) sunt legate de pierderile realizate din vânzarea activelor disponibile pentru vânzare. Restul reprezintă comisioanele de administrare ale BEI (739 809,98 EUR), alte cheltuieli financiare (111 527,16 EUR) și onorariile de audit extern (32 111,00 EUR). 4. Datoriile Fondului Datoriile fondului corespund tuturor angajamentelor financiare datorate de fond. 4.1. Plăți în caz de nerespectare a obligațiilor de plată În 2011, nu s-a făcut apel la fond din motive de nerespectare a obligațiilor de plată. · Apeluri potențiale la Fondul de garantare în urma incapacității de a respecta obligațiile de plată Ca urmare a deteriorării situației din Siria în urma unor încălcări grave ale drepturilor omului și ale libertăților fundamentale, Consiliul Afaceri Externe din 23 mai 2011 a decis să suspende toate pregătirile legate de noi programe bilaterale de cooperare și să suspende programele bilaterale în curs de desfășurare cu autoritățile siriene din cadrul Instrumentului european de vecinătate și parteneriat (IEVP) și al instrumentului MEDA. Mai mult, Consiliul a solicitat BEI să nu aprobe noi operațiuni de finanțare în Siria. În rezoluția sa din 7 iulie 2011, Parlamentul European a salutat concluziile Consiliului de impunere a unor măsuri restrictive privind Siria, precum și suspendarea noilor operațiuni ale BEI în această țară. În plus, Consiliul a decis, la 14 noiembrie 2011, interzicerea plăților efectuate de BEI în cadrul acordurilor de împrumut existente dintre Siria și BEI, precum și suspendarea contractelor de asistență tehnică acordate de BEI pentru proiecte suverane în Siria. Această decizie a fost ulterior consolidată în Decizia 2011/782/PESC a Consiliului din 1 decembrie 2011 și în Regulamentul (UE) nr. 36/2012 al Consiliului din 18 ianuarie 2012. · Eveniment survenit după data de raportare La 29 februarie 2012, Comisia a fost informată că un total de 15,4 milioane EUR reprezentând rambursări ale unor împrumuturi acordate Republicii Arabe Siriene, scadente în noiembrie și respectiv decembrie 2011, este în continuare neachitat. Prin urmare, este de așteptat să se apeleze la fond pentru rambursarea acestor împrumuturi în cursul primului semestru al anului 2012, dacă banca nu primește între timp sumele datorate de Republica Arabă Siriană. 4.2. Remunerația BEI Al doilea acord suplimentar la acord, semnat la 26 aprilie și 8 mai 2002, prevede ca remunerația băncii să fie stabilită prin aplicarea unor rate de comision anuale regresive la fiecare tranșă de active ale fondului. Această remunerație se calculează pe baza activelor medii anuale ale fondului. Remunerația băncii pentru anul 2011 a fost stabilită la 739 809,98 EUR și a fost înregistrată în contul de rezultate patrimoniale, precum și în contul de regularizare al bilanțului în pasiv. [1] JO L 145, 10.6.2009, p. 10 (denumit în continuare „regulamentul”). [2] Regulamentul prevede ca operațiunile referitoare la țările candidate la aderare acoperite de fond să beneficieze în continuare, după data aderării, de garantare din partea UE. Cu toate acestea, începând cu data aderării, acestea nu mai sunt considerate acțiuni externe ale UE, nemaifiind acoperite de fond, ci direct de bugetul general al Uniunii Europene. [3] IPSAS, Standardele internaționale de contabilitate pentru sectorul public. [4] Aceasta se bazează pe standardele revizuite IAS 32 și 39, emise de IASB la 18 decembrie 2003, și, prin urmare, nu cuprinde dispozițiile separate stabilite în versiunea IAS 39 aprobată de Comisia Europeană la 19 noiembrie 2004. [5] Acordul interinstituțional (2006/C 139/01) dintre Parlamentul European, Consiliu și Comisie privind disciplina bugetară și buna gestiune financiară (JO L C139, 14.6.2006, p. 1). [6] Printre celelalte conturi de regularizare se numără, eventual, diferențele de rată de schimb, plătibile în cadrul altor pasive (în principal, cheltuielile de recuperare datorate BEI). [7] Regulamentul (CE, Euratom) nr. 89/2007 al Consiliului din 30 ianuarie 2007 de modificare a Regulamentului (CE, Euratom) nr. 2728/94 al Consiliului privind constituirea unui Fond de garantare pentru acțiuni externe, JO L 22, 31.1.2007, p. 1. [8] Din cauza ratingurilor insuficiente, obligațiunile grecești și portugheze nu sunt luate în considerare în cadrul nivelului de referință. [9] Din cauza ratingurilor insuficiente, obligațiunile grecești și portugheze nu sunt luate în considerare în cadrul nivelului de referință.